पटियाली। नगर के एसबीआर इंटर कालेज पर रोज की अपेक्षा आज उम्मीदवारों के आवेदन जमा करने की खासी भीड देखी गयी। नगर पंचायत पटियाली से भारतीय जनता पार्टी की अध्यक्ष पद प्रत्याशी माधुरी राठौर पत्नी शिवेंद्र सिंह राठौर ने क्षेत्रीय विधायक ममतेश शाक्य व अपने सैकडों समर्थकों के साथ एसबीआर इंटर कालेज में पहुंचकर अपना पर्चा फाइल किया। इस मौके पर उनके साथ मुख्य रूप से पूर्व विधायक रज्जनपाल सिंह, संजीव चैहान, यशवीर सिंह राठौर, शिशुपाल सिंह राठौर, श्यामकिशन गुप्ता, रमन गुप्ता, राजमोहन, हारून, अजमेरी वारिसी, हरी गुप्ता, गंगा सहाय, अन्नू राठौर आदि मौजूद रहे। इसी क्रम में सिढपुरा से चंचल गुप्ता, भरगैन से नजमा बेगम, गंजडुण्डवारा से संजीव महाजन व मोहनपुर से रामकिशोर शाक्य भाजपा प्रत्याशियों के साथ क्षेत्रीय विधायक ने पर्चे दाखिल कराये।